
Dum  de  Abscessu  lymphatico  Disserta¬ 
tionem  litteris  mandare  mihi  in  animo  est, 
gravia  suscipio,  neque,  quibus  difficultati¬ 
bus,  neque,  quo  periculo  hic  labor  prema¬ 
tur,  me  latet.  Est  autem  sollicitante  cona¬ 
mine  dignus ,  quum  agatur  de  morbo,  quem 
secula  majora  absolute  lethalem  duxerunt  ii 
quemque  et  nos  difficillimis  Pathologiae  ob¬ 
jectis  adnumeramus. 

% 

Si  proinde  Lector,  e  spe  contentus 

i 

redditus  non  fueris  >  rei  ipsi  et  juventuti 

meae  in  arte  medica  imputa.  Invenies  sal¬ 
tem  ex  auctoribus  diversis  notatu  dignissi¬ 
ma;  et,  quae  adjecta  invenies,  mea  aequo 
subjicies  arbitrio. 

INTRODUCTIO  CUM  NOTIONE. 


Morbus  tractandus  variis  a  variis  auctoribus 

V  *  » 

insignitus  est  nominibus  ,  quorum  consuetissi¬ 
ma  sunt:  Abscessus  lymphaticus,  Abscessus  fri¬ 
gidus,  Tumor  lymphaticus.  Ulcus  lymphati¬ 
cum;  hisque  nominibus  satis  probatur,  qua¬ 
lem  de  morbi  natura  auctores  habuerint  opi¬ 
nionem. 

Sunt  enim,  iique  plurimi,  quihuncce  mor¬ 
bum  ceu  tumorem  agnoscant  ex  morbosa  se¬ 
cretione  lymphae  in  cavo  abnormi  ortum  et  in¬ 
flammatione  nunc  acuta,  nunc  chronica  stipa¬ 
tum,  sunt  alii,  non  pauci,  quibus  hic  morbus 
sit  collectio  lymphae  ex  ruptis  vasis  lymphati¬ 
cis  in  cavo  abnormi,*  sunt  etiam,  qui  eum  pro 
simplici  exitu  inflammationis  chronicae  in  sup¬ 
purationem  considerent. 

Reliquas,  quae  adhuc  feruntur,  opiniones 
transeo,  adquiescens  in  examine  adductarum* 

Circa  primam  opinionem  sequentia  mo¬ 
nenda  veniunt. 

Hactenus  examine  medico  evictum  non  est, 
fluidum  in  Abscessu  lymphatico  contentum  ve* 

ram  lympham  esse.  Solvis  Professor  Nasse*) 

j 

examen  chemicurn  fluidi  ex  vero  Tumore  lym¬ 
phatico  collecti  divulgavit. 

Hoc  tamen  in  casu  historia  morbi  ab  illa 
Abscessus  lymphatici  valde  aberravit. 

C1  arissimus  D.  Ph.  ab  Walther  multos 
Abscessus  lymphaticos  cultro  aperuit,  nun¬ 
quam  tamen  fluidum  evacuatum  quoad  genera¬ 
les  proprietates  physicas,  atque  relationem  ad 
reagentia  chemica  verae  lymphae  simile,  sed 
indole  plus  minusve  ad  pus  accedens  invenit. 

Hic  tamen  non  agitur  de  contento  Absces¬ 
sus  lymphatici,  jamjam  pluries  inscissi.  Et¬ 
enim  in  tali  necesse  est,  ut  ex  accedente  in¬ 
flammatione  traumatica  et  subsequente  suppu¬ 
ratione  aliquid  puris  secreto  contento  admis¬ 
ceatur.  Neque  de  ejusmodi  contento  sermo  es¬ 
se  potest,  qui,  ut  Professor  Beinl  voluit, 
lapide  caustico  apertus  est.  Ouippe  quum  cau¬ 
sticum  in  contactu  destruens ,  in  distans  vero 
irritans,  i.  e.  reactionem  inflammatoriam  ex¬ 
citans  agat:  timendum  est,  ne  soluta  et  abjec¬ 
ta  eschera  contentum  mixtae  indolis,  nempe 
pure  remixtum  reperiatur,  medicusque  in  di¬ 
judicando  fallatur. 

Ouamobrem  pro  analysi  medica  seligen¬ 
dum  est  secretum  Abscessus  lymphatici: 


*)  Horus  Archir,  B.  6.  St.  4. 

1.  in  stadio  primo  versantis  ; 

2.  nullis  antea  remediis  topicis  cujuscun- 
que  generis  tractati. 

3.  prima  vice  inscissione  parva  aperti; 

4«  ante  contactum  longiorem  contenti  cum 
aere  atmosphaerico. 

Fluidum  sub  his  conditionibus  ex  Absces¬ 
su  lymphatico  evacuatum  semper  est  turbidum, 
sedimentosum ,  coloris  in  flavum  plus  minus- 
ve  vergentis,  quidquam  spissum  et  glutinosum, 
odorisque  expers.  Jam  autem  quivis  latex  or¬ 
ganicus  excretorius  normalis  hoc  criterio  ge¬ 
nerali  excellit,  dignosciturque  ,  quod  sit  lim¬ 
pidus,  aequabiliter  mixtus,  nullum  ante  re- 
soluticMem  sedimentum  deponat,  atque  pecu¬ 
liarem  colorem  et  odorem  constantem  offerat. 

Neque  humor  lacrymalis ,  neque  saliva, 
neque  urina,  nec  reliqui  humores  excretorii 
ante  resolutionem  mutationem  patiuntur,  ne¬ 
que  alieni  quid  deponunt. 

Fluidum  processu  vitae  morboso  genera¬ 
tum  hqc  excellit  criterio,  quod  sit  turbidum, 
inaequaliter  mixtum  ,  semper  sedimentosum 
glutinosum  ;  quid  quod  hae  proprietates  cum 
processus  morbosi  incremento  (dummodo  no¬ 
tam  illius  phlegmonosam  excipias)  aequali  ra¬ 
tione  increscant,  vel  saltem  mutentur. 

Haec  ubi  ad  quaestionem  solvendam  ad- 
plicueris,  convictus  eris,  contentuir  abscessus 

lymphatici  proprietatibus  suis  physicis  ab  il¬ 
lis  laticis  normalis,  qui  lympha  audit,  abludens 
nequaquam  humorem  excretorium  normalem, 
sed  productum  processus  morbosi  esse* 

Convincimur  etiam  investigationibus  Cla¬ 
rissimi  Professoris  Fuchs,  qui  pluries  contento 
Abscessus  lymphatici  analysi  chemicae  subjecto 
semper  invenit,  illud  nullo  modo  cum  lympha 
convenire,  sed  omni  ratione  quam  proxime  ad 
pus  accedere.  Contentum  Abscessuum  lympha¬ 
ticorum  in  diversis  individuis  quidquani  dif¬ 
ferens  quidem  est,  sed  differentiae  non  sunt 
essentiales. 

Transgrediamur  ergo  ad  secundam  de  Abs¬ 
cessus  lymphatici  origine  opinionem,  quae  re- 
xim  vasorum  lymphaticorum,  cum  effusione  lati¬ 
cis  lymphatici  qua  causam  efficientem  agnoscit. 

Si  rexis  vasorum  lymphaticorum  causa  es¬ 
set,  lympha  ex  distinctis,  dissitisque  punctis 
parietum  profluens  conspiceretur,  quod  secus 
est,  quoniam  tota  cavi  superficies  aequabiliter 
excernens  inveniatur.  Praeterea  nemo  hactenus 
vasa  lymphatica  proxime  sita  injectionibus 
implevit,  qua  causae  propositae  valor  ad  ocu- 
Igs  facile  posset  demonstrari. 

Clarissimus  Professor  Beinl  dispositionem 
ad  hunc  morbum  quaerit  in  dyscrasia  scro- 
phulosa ,  rachitica ,  rheumatica,  arthritica,  et 

aliis ,  dum  causam  occasionalem  semper  vio¬ 
lentiam  quamdam,  uti  pressionem  vel  contusio¬ 
nem  esse  contendit.  Pauci  tamen  aegrorum 
talem  causam  accusant,  quod  etsi  factum  sit, 
tamen  aequalis  causam  inter  et  effectum  rela¬ 
tio  nulla  detegitur,  ita  quidem,  ut  magis  se¬ 
dem,  quam  morbi  originem  exinde  derivare 
liceat.  Etenim  tunicae  vasorum  lymphaticorum 
adeo  tenaces  sunt,  ut  non  exiguam  patiantur 
extensionem,  quin  lacerentur.  Vas  lymphaticum 
columnae  Mercurii  vivi  pondus  sustinet,  quo  ve¬ 
na  ejusdem  diametri  rumpitur.  Hinc  etiam  con¬ 
tusionibus,  quibus  venae  lacerantur,  vasa  lym¬ 
phatica  integra  resistunt. 

Ubi  autem  partes  molles  omnes  ad  ossa 
usque  vehementissima  contusione  destruuntur, 
num  quis  tumorem  lymphaticum  unquam  ob¬ 
servavit?  Ubi  partes  organicae  vulneribus  ul- 
ceribusve  profundis  finduntur,  quibus  et  vasa 
lymphatica  majora  pluraque  saucia  redduntur, 
cur  hocce  in  casu  lympha  profusa  vires  non 
tam  cito  exhauriuntur  ,  sicuti  Abscessu  lym« 
phatico  ejusdem  ambitus  ? 

Si  tractamine  Abscessuum  lymphaticorum 
nihil  nisi  rexis  vasorum  lymphaticorum  vincen¬ 
dum  esset,  certe  facilis,  vel  saltem  minus  diffi¬ 
cilis  esset  sanatio  ,  multaeque  sanandi  methodi 
nihil ,  aliae  hactenus  insufficientes  prosperri¬ 
mum  cito  pararent  effectum. 

Omnia  tamen  in  praxi  secus  accidunt;  ne¬ 
que  excedens  sanguinis  jactura  ad  vasorum  us» 
que  inanitionem  perducta  tam  deleteria  est, 
atque  tam  cito  vim  vitae  exhaurit,  quemadmo¬ 
dum  de  Abscessu  lymphatibo  valet  ad  tertium 
stadium  usque  provecto, 

Ouid  valeat  Abscessus  lymphatici  originis 
explicatio  ex  causa  traumatica,  jam  exinde  vi¬ 
demus,  quod  plures  tales  Abscessus  in  pluri¬ 
bus  unius  ejusdemque  individui  partibus  dissi¬ 
tis  insimul  obveniant.  Observati  sunt  aegri  eo¬ 
dem  tempore  Abscessum  lymphaticum  in  latere 
dextro  et  sinistro  thoracis,  alium  musculo  pec¬ 
torali  majori  dextro  ,  alium  scapulae  sinistrae 
insidentem  gerentes.  Num  hi  aegri  in  diversis 
his  partibus  simul  contusi  sunt  ?  Ouid  quod 
uno  depulso  in  alio  loco  dissito  novus  exo¬ 
riatur  ! 

Si  quis  medicorum  sanato  aneurismate  ar? 
teriae  popliteae  novum  arteriae  cruralis,  vel 
subclaviae,  vel  arcus  aortae  e.  s.  p,  evolvi  per¬ 
cipit,  num  de  diathesi  aneurismatica  dubita? 
bit?  Ouid  ergo  impedit,  quo  minus  simile  quid 
non  raro  et  de  nostro  morbo  valere  conce¬ 
damus  ? 

Ouod  tertiam  reliquasque  omnes  de  Abs¬ 
cessus  lymphatici  origine  et  indole  opiniones 
attinet,  ex  evolutionis  et  decurrendi  modo,  ex 

contento ,  eventu  et  tractamine  ceu  falsae  re- 
|f  utantur. 

Oritur  nunc  quaestio ,  quid  sit  Abscessus 
|  lymphaticus  ? 

Mihi  est  Abscessus  lymphaticus  : 

Inflammatio  chronica  Periostii  cum  pecu¬ 
liari  metamorphosi  texturae  et  structurae  illius 
telaeque  cellularis  proxime  sitae ,  atque  cum 
secretione  fluidi  sui  generis* 

Objicient  mihi  multi,  quod  non  omnes 
Abscessus  lymphatici  a  Periostio  exoriantur. 
His  sufficiat,  non  omnes  morbos  Abscessus 
lymphaticos  esse,  qui  a  medicis  hoc  nomine 
compellantur. 

Persuasum  mihi  est,  recte  ex  hac  causa 
penitiorem  morbi  tractandi  cognitionem,  hac¬ 
tenus  tantis  premi  tenebris,  quia  plurimi  me¬ 
dicorum  in  eo  dignoscendo  et  distinquendo  ni¬ 
mis  leves  sunt.  Etenim  qui  suppurationem  len¬ 
tam  telae  cellularis  glandulas  lymphaticas  obvol¬ 
ventis;  qui  depositiones  puris  ex  loco  altiore 
demissi;  qui  hydropem  bursarum  mucosarum; 
qui  ulcerationes  tunicarum  tendines  vaginae 
adinstar  amplectentium ;  qui  tandem  medici 
has  aliasve  plures  morborum  formas  pro  una 
eademque  habeant,  atque  juxta  normam  uni¬ 
versalem,  modificationum  aegri  et  morbi  in- 
dividualium  respectu  nullo  habito,  tractent:  ne* 

que  ad  dilucidandam  rem  dubiam  quid  confe¬ 
rent,  neque,  quos  potuissent,  orci  faucibus  eri¬ 
pient  infelices. 

Nisi  in  morborum  formis  (sive  si  mavis 
speciebus),  quas  Chirurgia  tractat,  distinguen¬ 
dis  perquam  strenui  diligentesque  fuerimus, 
brevi  tempore  de  Chirurgiae  splendore  per  se- 
culum  elapsum  parato  actum  erit,  faxque  splen¬ 
dens  mox  ad  occasum  verget. 

Praemissis  his ,  jam  paucis  exponam,  qua 
via  natura  in  morbo,  de  quo  agitur,  maturan¬ 
do  progredi  mihi  videtur. 

Ubi  processus  vitae  Periostii  physiologi¬ 
cus  quacunque  causa,  sive  interna,  sive  ex¬ 
terna,  sive  utraque,  turbatus  et  impeditus  fu¬ 
erit,  reactio  excitatur  morbosa* 

Ut  vero  vitae  processus  in  membranis  fibro¬ 
sis  tardus  est ,  tarda  etiam  et  obcelata  decur¬ 
rit  reactio  inflammatoria,  ita,  ut  observatio¬ 
nem  facile  fugiat,  vel  saltem,  qua  res  exigui 
momenti ,  negligatur. 

Neglecta  non  cedit,  imo  de  die  in  diem 
pertinacior  perstat  partim  ob  exiguum  vitae  vi¬ 
gorem  organi  adfecti ,  partim  ob  influxus  no¬ 
civos  inomisse  agentes, 

Ouum  autem  quaevis  inflammatio,  cujus- 
cunque  sit  gradus,  cum  impedita  et  turbata 
functione  incedat;  etiam  inflammato  Periostio* 

non  solum,  cui  praeest,  ossis  recreatio,  sed 
etiam  sui  ipsius  metamorphosis  pervertitur. 

Yiget  tamen  ,  quamdiu  vita  viget,  vegeta¬ 
tionis  nisus,  quid  quod  alacrior  vigeat,  sed 
modo  morboso.  Hinc  sub  tarde  serpente  in¬ 
flammatione  pededentim  textura  et  structura 
Periostii  ipsius  atque  telae  cellularis  proxime 
nexae  ob  passionis  divulgationem  necessariam 
componitur  anomala. 

Ast  sub  hac  ipsa  vitae  anomalia  typus  pri¬ 
mordialis  numquam  penitus  interit  ob  insitam 
vim  semet  conservandi  atque  proprietates  suas 
tuendi. 

Hinc,  quibus  praeest  Periostium  in  statu 
sano  functionibus,  eorum  et  Sub  vitae  statu  mor¬ 
boso  offert  analogon. 

Restringuntur  autem  functiones  Periostii 
ad  metamorphosim  sui  ipsius ;  ad  coercenda 
ossa;  et  ad  secernendam  materiam,  ex  qua 
tela  ossea  continuo  recreatur. 

Hae  functiones  et  sub  morboso  vitae  pro¬ 
cessu  Periostii  absolvuntur,  modo  tamen  ejus 
vitae  anomalae  conformi. 

Absolvit  nempe  sui  ipsius  metamorpho¬ 
sim,  sed  modo  morboso;  coercet  ossa,  sed 
modo  morboso;  secernit  materiam,  sed  mo¬ 
do  morboso. 

Ouippe  qua  organon  cellulosum ,  termi- 


nans  atque  secernens  ob  incitatum  vitae  nisum 
ad  organorum  cellulosorum  9  termini  vices 
agentium  et  secernentium  ordinem  altiorem  as- 
scendit,  nempe  membranarum  mucosarum,  a 
quibus  solum  eatenus  differt,  quatenus  nisu 
morboso  earum  vitam  simulare  cogatur. 

Hoc  demum  modo  fit ,  ut  ossis  tegendi  et 
recreandi  compages  depauperetur,  fluidumque 
secernatur  sui  generis ,  inter  mucum  et  pus 
fluctuans.  Fluidum  hoc  continuo  secretum  Pe- 
riostium  extendit,  atque  tumorem  efformat , 
qui  extensione  Periostii  ad  summum  adacta , 
tandem  rumpitur,  quo  facto  contentum  in  con¬ 
textum  cellulosum  effunditur,  atque  causis  tam 
mechanicis  }  quam  dynamicis ,  facile  perspi¬ 
ciendis,  inflammationem  partium  proximarum 
incendit  (quae  tamen  non  raro  ocyus  etiam  ex¬ 
citatur),  qua  incensa  tandem  perfecta  Abscessus 
lymphatici  forma  constructa  est. 

Hic  habes  pathogenesim  Abscessus  lym¬ 
phatici,  pro  qua  non  solum  historia  morbi  ip¬ 
sius,  sed  etiam  cadaverum  investigationes  eo 
defunctorum  satis  superque  loquuntur. 

NOSOGRAPHIA. 

*  r 

Historia  morbi  cum  fructu  in  tria  discer¬ 
nitur  stadia,  sequensque  secundum  clarissimos 
observatores  esse  solet. 

Stadium  primum 


seu 


a  f  e  b  r  i  1  e. 

Morbi  evolutio  certis  denotatur  nuntiis, 
qui  sunt:  minutum  nutrimentorum  desiderium; 
insolita  delassatio  corporis  ab  occupatione  exig- 
gua ;  somnus  inquietus,  magna  erga  omnes  in¬ 
fluxus  sensibilitas ;  animi  non  vincenda  tristi¬ 
tia.  —  Mox  aeger  in  loco  ubi  serius  Abscessus 
lymphaticus  evolvitur,  peculiarem  et  exiguam 
tensionem  percipit.  • 

His  nuntiis  per  aliquot  tempus  praesen¬ 
tibus  (raro  tamen  et  sine  iis)  pededentim  evol¬ 
vitur  in  loco  praefato  tumor  exiguus,  fixus, 
non  coloratus,  terminis  diffluentibus,  statim 
ab  exordio  quidquam  fluctuans;  quo  praeter 
pruritum ,  gravitatem  et  tensionem  moderatam 
nulla  alia  excitatur  sensatio  morbosa*  Tumor 
hic  sub  relatis  nuntiis  et  signis  sensim  sen- 
simque  increscit,  ut  post  trium,  sexve  men¬ 
sium  spatium  pugnae  vel  et  majorem  adquirat 
magnitudinem,  quo  facto  non  raro  color  cutis 
tumorem  tegentis  fit  ex  rubro  flavescens. 

Stadium  secundum 

seu 

inflammatorio  febrile. 

Hoc  stadium  incipit  cum  repentino  om¬ 
nium  symptomatum  praefatorum  incremento , 

2 

mox  cutis  tumorem  tegens  textusque  cellularis 
substratus  inflammantur  atque  febris  continua 
evolvitur,  characterem  inflammatorium  simu¬ 
lans.  Tandem  post  plures  dies  et  haud  raro  de 
mum  post  hebdomades  plures  inflammatio  in 
suppurationem  abit,  quo  facto,  nisi  ars  opem 
ferat,  sponte  rumpitur  locis  tenuissimis,  effun- 
diturque  ab  initio  pus  tenue,  inodorum,  quid¬ 
quam  glutinosum,*  mox  autem,  et  consuetim  pro¬ 
ximo  jam  die  fluidum  evacuatur  peculiare,  sedi- 
mentosum,  serosum,  tenue,  floccis  et  striis  puri- 
formibus  remixtum;  tumor  concidit,  pastosus 
tangitur;  inflammationis  pleraque  symptomata 
disparent,  solusque  dolor  mitissimo  attactu  val¬ 
de  augendus  et  secretio  fluidi  vix  descripti  sat 
larga  remanent,  habitusque  fit  cachecticus. 

Occurunt  quidem  in  decursu  morbi  hac¬ 
tenus  descripto  differentiae ;  sunt  tamen  non 
essentiales,  sed  solum  a  causis  occasionalibus, 
sede  et  morbi  tractamine  elerivandae,*  morbi 
indoles  eadem  semper  invenitur. 

Stadium  tertium 

seu 

Consumtionis. 

Tumore  vel  sponte,  vel  arte  aperto,  ubi 
stadium  tertium  evolutum  jam  fuit,  febris  tran¬ 
sit  in  characterem  hecticum ;  secretio  de  die  in 
diem  pejor  fit,  mox  largior,  mox  parcior  j  mar- 

cor  corporis  cito  progreditur  atque  sub  intu- 
mescentiis  hydropicis,  sudoribus  et  diarrhoea 
colliquativis  ad  summum  post  annum  ab  exor¬ 
dio  spontaneo  mors  vitae  finem  imponit* 

Abscessus  lymphaticus  9  antequam  sponte 
aperitur,  investigatus  contentum  recludit  supra 
descriptum,  atque  parietes  membrana  propria 

I 

obductas,  quae  immediate  in  textum  cellulosum 
transit,  dum  faciem  internam  villosam,  mol¬ 
lem,  rubram,  ab  illa  membranarum  mucosa¬ 
rum  abludentem  ostendit.  Non  raro  cavum 
Abscessus  lymphatici  fibrillis  et  lamellis  per¬ 
textum  invenitur* 


AETIOLOGIA* 

Causae  hunc  morbum  producentes  sunt, 
ut  ubique  tam  praedisponentes,  quam  excitan¬ 
tes*  Ad  priores  referes:  Constitutionem  debi¬ 
lem,  laxam,  Dyscrasias  diversas,  utpote:  scro- 
t  phulosam,  rachiticam,  rheumaticam,  arthriti¬ 
cam,  syphiliticam,  mercurialem  ,*  perturbatio¬ 
nem  diuturnam  functionis  organorum  repro- 
ductioni  eminenter  dicatorum,  uti  hepatis, 
lienis,  pancreatis,  glandularum;  impetigines 
incaute  suppressas ,  atque,  ut  nonnulli  volunt, 
aetatem  infantilem  et  sexum  femineum,  prae¬ 
cipue  menstruationis  anomaliis  adfictum. 

/y;  _  _  .  •  ----- -v  -  - 

Causis  excitantibus  adnumerantur :  omnes 
influxus  nocivi ,  vegetationis  opus  labe  adfi- 

: 2  * 

cientes,  uti,  ciborum  et  potulentorum  prava 
indoles  ;  cutis  mundities  neglecta ;  commora¬ 
tio  continua  in  aere  corrupto  ;  curae,  moeror, 
tristitia,  multaeque  aliae. 

Causas  locales  aeger  raro  adcusabit,  et 
ubi  fecerit,  nulla  est  relatio  aequabilis  causam 
inter  et  effectum,  ita,  ut  magis  morbi  sedes, 
quam  origo  exinde  sit  derivanda. 

Divulgo  hic  Abscessus  lymphatici  Aetiolo¬ 
gias  a  celeberrimis  Beinl,  Walther  etRust 
statutas,  quoniam  prae  ceteris  in  foro  medico 
famam  sibi  comparaverunt. 

Celeberrimus  Beinl  sequente  modo  de 
Abscessus  lymphatici  origine  disserit:  Exoritur 
hic  morbus  ex  lenta  coacervatione  lymphae  ex- 
travasatae  in  contextum  cellularem  supra  vel 
infra  aponeuroses  musculorum.  Inter  causas 
disponentes  refert  prae  caeteris  constitutionem 
rheumaticam,  arthriticam,  scrophulosam,  rha- 
chiticam.  Negari  non  potest,  ajit,  praesente 
dispositione  nominata  systema  vasorum  lym¬ 
phaticorum  vario  modo  pati»  et  quemadmo¬ 
dum  in  circulatione  et  secretione  humorum, 
ita  et  in  opere  resorptionis  varias  obvenire  ano¬ 
malias  ,  quibus  saltem  major  dispositio  ad  ori¬ 
ginem  Abscessus  lymphatici  agente  causa  ex¬ 
terna  paratur.  Numquam  vero  causa  interna 
sola  ejusmodi  abscessum  provocabit,  nisi  ac- 

tio  causae  externae  praevaleat,  etsi  exigua 
fuerit  violentia ,  qua  una  alterave  pars  corpo¬ 
ris  praecipue  debilitatur,  vasorum  lymphati¬ 
corum  organisatio  laeditur,  atque  lenta  lym¬ 
phae  extravasatio  producitur.  Ad  causas  exter¬ 
nas  mechanicas  refert  cohaesionem  partium 
organicarum  minuentes.  Harum  causarum, 
pergit,  actiones  raro  ad  partem  adfiictam  so¬ 
lam  restringuntur,  consuetim  tota  constitutio 
in  compassionem  trahitur ,  quia  natura  in  ge¬ 
nere  quantitatem  lymphae  extravasatae  perdit, 
qua  ad  operationes  suas  indigeret.  Tandem  sua¬ 
det  ut  strenue  in  causas  externas  inquiratur, 
quarum  aegri  consuetim  non  nisi  sedulo  exa¬ 
minati  memores  redduntur. 

Clarissimus  W  a  1 1  h  e  r  dicit :  Equidem  cen¬ 
seo  ,  inter  Abscessum  proprie  sic  dictum  et 
lymphaticum  nullam  intercedere  differentiam 
absolutam.  Ab  abscessu  telae  cellulosae,  pus 
laudabile  secernente  ceu  producto  genuinae 
inflammationis  phlegmonosae ,  series  non  in¬ 
terrupta  protenditur  per  abscessum  scrophu- 
losum  glandularum  ,  musculi  Psoae ,  frigi¬ 
dum,  congestivum,  quam  claudit  Abscessus 
lymphaticus  ,  quasi  oppositio  inflammatio¬ 
nis  genuinae  in  suppurationem  versae.  Abs¬ 
cessus  hi  inter  se  differunt,  partim  diversitate 
puris  contenti,  partim  gradu  inflammationis 

parietum.  Pus  optimum  continet  abscessus 
phlegmonosus  telae  cellularis ;  qualitas  ejus 
bona  minuitur  in  Abscessu  musculi  Psoae,  in 
frigido ,  in  congestivo ,  atque  pessimum  con¬ 
tinet  Abscessus  lymphaticus.  Aequali  ratione 
in  tota  abscessuum  serie  gradus  inflammatio¬ 
nis  continuo  minuitur,  Sine  dubio  ea  vehemen- 
tissima  est  in  Abscessu  telae  celularis ,  qui 
productum  Phlegmones  in  suppurationem  ver¬ 
sae  est;  in  Abscessu  scrophuloso  glandularum 
inflammatio  consuetim  jam  perexigua  et  lenta, 
parum  activa,  et  in  nulla  relatione  aequabili 
ad  quantitatem  lente  producti  puris  est.  In 
Abscessu  frigido  et  congestivo  nulla  jam  obser¬ 
vatur  praegressa  reactio  inflammatoria  organi 
suppurantis ,  quamvis  nihilominus  gradu  exi¬ 
guo  praesto  sit*  In  Abscessu  lymphatico  tan¬ 
dem  plane  deficere  videtur  et  certo  respectu 
revera  deficit*  Superfluum  est  adnotare,  in 
ista  serie  relinqui  interstitia;  scopo  praefi¬ 
xo  sufficit,  ultimos  gradus  extremos  totius  se¬ 
riei,  et  praecipue  eos  adnotasse,  qui  proximi 
ad  abscessum  lymphaticum  accedunt,  hujus- 
que  connexum  cum  tota  serie  et  cum  gradibus 
remotis  evincunt.  Revera  multi  Abscessus  scro- 
phulosi.  Abscessus  lymphatici  formam  valdo- 
pere  simulant,  neque  deficiunt  casus  concreti, 
qui  aequo  jure  pro  his  sicuti  pro  illis  declara- 

ri  possent;  imoplures  abscessus  musculi  Psoae, 
et  forsan  omnes,  qui  non  sunt  exitus  Psoitidis 
acutae,  nihil  nisi  Abscessus  lymphatici  sunt 
telae  cellularis  laxae  in  fossa  interna  lumborum. 
Tandem  Abscessus  frigidi  et  lymphatici  magis 
nomine  quam  re  differunt. 

Ouam  supra  statui,  graduum  inflammatio¬ 
nis  differentia,  non  solum  ad  quantitatem  refe¬ 
renda  est.  In  natura  quaevis  quantitatis  muta¬ 
tio  aliam  producit  qualitatem,  et  sic  inflamma¬ 
tionis  modo  crescentis  modo  decrescentis  cum 
gradu  et  qualitas  mutatur.  Inflammatio  ergo 
Abscessus  scrophulosi  non  solum  quantitate 
sed  et  qualitate  ab  illa  phlegmonosi  distin- 
quitur. 

Characteres  inflammationum  perquam  va¬ 
rii  sunt,  atque,  ut  earum  differentiarum  spe¬ 
cialium  perceptioni  mens  pateat,  primigena 
omnium  inflammationum  identitas  quoad,  in¬ 
dolem  cognoscenda  est,  et  in  duo  genera,  hy- 
persthenicam  et  asthenicam  distinctio  rejicien¬ 
da,  quae  pluralem  numerum  specierum  inflam¬ 
mationis  excludit.  Retenta  tamen  pro  tempore  il¬ 
la  denominatione,  indoles  Abscessus  lymphatici 
sequente  modo  determinari  potest:  Eadem  est 
relatio  inter  Abscessus  lymphatici  et  suppura¬ 
tionis  verae  originem ,  uti  inter  inflammatio¬ 
nem  lymphaticam  et  arteriosam.  Quaedam  phoe- 


nomena  comprobare  videntur,  exsudationem 
non  esse  symptoma  inflammationi  conveniens 
et  reactionis  inflammatoriae  telae  organi  irri¬ 
tati.  Saltem  membranae  secretoriae  vehcmen- 
tissima  inflammatione  siccae  redduntur  i.  e * 
inflammatio  secretionem  cohibet.  Exsudatio, 
secretio,  blenorrhoea,  suppuratio,  solum  cum 
recessu  inflammationis  a  summo  gradu  con¬ 
tingit,  vel  ubi  posterior  jam  ab  exordio  non 
fuit  genuina.  Ad  abscessus  veros  certus  gradus 
inflammationis  requiritur;  abscessus  frigidi 
sunt  suppurationes  sine  inflammatione,  saltem 
cum  gradu  vix  percipiendo  ,*  Abscessus  lympha¬ 
tici  sunt  Abscessus  partium,  in  quibus  natura 
inflammationem  efficere  adnitebatur,  eam  ta¬ 
men  ob  nimis  exiguam  vitae  energiam  organo¬ 
rum,  ob  nimis  exiguam  vim  nervorum  et  pla- 
sticitatem  sanguinis  provocare  non  valuit,  qua¬ 
re  effectus  sine  causa  produci  videtur.  Existit 
Diathesis  purulenta,  qua  praesente  maximi  ge¬ 
nerantur  Abscessus  in  partibus  antea  non  in¬ 
flammatis  ,*  pus  in  et  ex  sanquine  ad  plenariam 
usque  sanguinis  sonsumationem  formari  videtur* 
Clarissimus  Rust  de  hac  re  ita  disserit: 
Plurimi  Chirurgorum  cum  Ph.  ab  Walther 
inflammationem  chronicam  qua  causam  Abs¬ 
cessus  lymphatici  agnoscunt,  quae  ob  nimis 
collapsam  vim  vitae  et  plasticitatem  sanguinis 

i  non  in  secretionem  veri  puris,  sed  solum  flui¬ 
di  tenuis,  turbidi  lymphatici  abit.  Negari  non 
potest,  hujus  morbi  origini  symptomata  in¬ 
flammationis  talis  antecedere,  etsi  non  nisi 
qua  tensio,  pruritus,  oppletio  ,  intumescentia 
et  induratio  telae  cellularis  sese  manifestent. 
Ex  altera  tamen  parte  etiam  concedendum  est, 
inultos  occurrere  casus,  in  quibus  tumor  re¬ 
pente,  sine  levissimis  inflammationis  signis 
oriatur,  statim  ab  exordio  fluctuationem  offe¬ 
rat,  ambitumque  acquirat,  quo  nullam  cum 
causa  supposita  relationem  admittit.  Argumen¬ 
tum  princeps  pro  defendenda  originis  vix  de¬ 
signatae  ratione  Abscessus  lymphatici  petunt 
ab  experientiae  documento  non  negando,  pus 
sine  inflammatione  secerni  non  posse.  Verum 
secretum  contentum  nec  pus  verum ,  nec  lym¬ 
pha  est. 

Proxime  accedit  ad  exsudatum  membrana¬ 
rum  serosarum  inflammatarum,  quod  ex  sero 
sanguinis  cum  materia  fibrosa  in  eo  soluta  con¬ 
sistit.  Haec  deponitur  (quia  sanguis  solum, 
quamdiu  vasis  coercetur,  eam  solutam  susti¬ 
nere  valet)  et  vel  in  flocculos  concreta  fluido 
innatat,  vel  subtilior  divisa  fluido  geritur,  hoc 
turbat,  purique  plus  minusve  simile  reddit. 
Ouaevis  inflammatio  tale  sistit  exsudatum,  sive 
in  parenchymate  organorum,  sive  in  superfi- 

cie  libera  membranarum  ardeat ;  inflammatio¬ 
nis  productum  semperidem  est,  quippe  serum 
materia  fibrosa  plus  minus  dive  ,  i.  e*  lympha 
coagulabilis.  Ast  quamvis  ejusmodi  fluidi  ex- 
sudatio  semper  inflammationis  sequela  est; 
haec  tamen  non  unica  et  necessaria  causa  il- 

*  #  »  '  4  - 

lius  est*  Experientia  evincitur  ,  relationem  vi¬ 
talem  vasa  sanguifera  inter  et  eorum  laticem, 
quae  imbibitionis  et  exosmoseos  nisui  renititur, 
diversis  et  non  raro  oppositis  causis  tolli,  hac* 
que  ratione  variorum  exsudatorum  conforma¬ 
tioni  ansam  praeberi  posse. 

Difficile  adhuc  explicatu  problema  est, 
cur  mox  serum  solum,  (Hydrops)  mox  serum 
cum  acinis  sanguinolentis  sine  materia  fibro¬ 
sa ,  (Scorbutus,  fluxus  menstruus  ete*)  mox  ul¬ 
tima  sola,  vel  cum  sero  sanguinis  conjuncta 
(inflammatio)  secernatur*  Nec  inficias  ibis,  ho¬ 
rum  variorum  exsudatorum  causas  non  semper 
esse  anomalias  mere  locales ,  uti  mutatam  ab 
inflammatione  organorum  structuram  ;  laxita¬ 
tem  et  atoniam  vasorum;  impedimenta  mecha- 
»  •'  - 1--  * 

nica  circulationis  humorum  5  plethoram  ad  spa¬ 
tium  e.  s.  p. 

Saepe  etiam  exsudatio  peculiari  mutatio¬ 
ne  crasi-s  sanguinis  producitur.  Talis  exsudatio 
seri  sanguinis  cum  materia  fibrosa ,  qua  se¬ 
quela  dyscrasiae  totius  massae  sanguinis  et 

atoniae  rasorum  sanguiferorqm  proxima  cau¬ 
sa  originis  Abscessus  lymphatici  esse  solet*  His 
tamen  non  negatur ,  etiam  inflammatione  chro¬ 
nica  eundem  produci  posse  effectum  ,*  ast  non 

‘  •  c. 

|  qua  unica  causa  considerari  potest,  nam  mul- 
,  tis  in  casibus  ceu  pressione  et  irritatione  loca¬ 
li  a  praesente  extravasato  excitatus  processus 
morbosus  secundarius  evolvitur,  qui  tamen  in 
ulteriorem  Abscessus  lymphatici  decursum  gra¬ 
vem  exercet  influxum,  quum  conformationem 
propriae  membranae  muciparis  non  absimilis, 
analogon  foliculi  pyogenetici  sustentat,  cujus 
secretum  fluido  praesenti  admiscetur,  illud  va¬ 
ria  ratione  mutat,  purique  plus  minusve  simi¬ 


le  reddit. 


Ouid  veri  falsique  his  opinionibus  subsit,, 
determinare ,  lectorum  judicio  relinquens  ad¬ 
huc  enumerabo  morbos,  quibus  cum  Absces¬ 
sus  lymphaticus  confundi  potest ;  suntque: 

Hydrops  bursarum  mucosarum; 

Abscessus  metastatici; 

Abscessus  congestivi ; 

Fungus  medullaris; 

Tumores  cystici; 

Aneurismata ; 

Herniae; 

Entozoa  sub  cute  nidulantia ; 

Luxationes  inveteratae. 

PROGNOSIS. 

In  Prognosi  statuenda  adtendendum  est 

1.  ad  causas  praedisponentes; 

f 

2.  ad  causas  excitantes ; 

3.  ad  morbi  stadium; 

4.  ad  ejus  extensionem  et  complicationem; 

5.  ad  ejus  sedem ; 

6.  ad  mutationes ,  quas  forsan  fortuito  ,  vel 
ex  tractamine  praegresso  perpessus  est;' 

7.  ad  rationes  aegri  domesticas* 

Ouo  minora  impedimenta  ab  bis  momen¬ 
tis  secundum  leges  Pathologiae  generalis  mor¬ 
bo  sanando  opposita  invenies  ,  eo  laetior  Pro¬ 
gnosis  statui  potest.  In  genere  tamen  Absces¬ 
sus  lymphaticus  est  morbus  perquam  insidio¬ 
sus  ,  nec  raro  sub  mitissima  forma  evoluti  re¬ 
pente  scena  mutatur,  aegerque  in  summa  prae¬ 
cipitatur  discrimina. 

Hinc  jam  in  primo  stadio  omnia  artis  ad¬ 
minicula  impendantur  ad  coercendam  ulterio¬ 
rem  morbi  evolutionem,  neque  nimis  naturae 
medicatrici  confidatur,  quum  experientia  satis 
‘comprobatum  sit,  parum  seu  potius  nihil  auxi* 
lii  ob  ea  sola  sperari  posse* 

Ubi  secundum  morbi  stadium  evolutum 
est,  consuetim  Prognosis  tristis  esse  solet,  at¬ 
que  eo  tristior,  si  causae  non  possunt  abigi; 
vel  si  sedes ,  extensio  aut  complicatio  tracta* 

mini  methodico  impedimenta  opponunt;  vel  si 
tractamine  praegresso  modificationes  morbi 
iniquae  paratae  sunt  ;  vel  tandem  si  aeger  re¬ 
rum  domesticarum  angustia  pressus  necessario 
eget  auxilio. 

Stadium  tertium  in  genere  lethale  est;  ete¬ 
nim  totius  Abscessus  lymphatici  partiumque 
I proximarum  textura  et  structura  adeo  destruc¬ 
ta,  totaque  organismi  vegetatio  adeo  depra¬ 
vata  est,  ut  nisi  faustissimae  concurrant  cir- 
cumstantiae  externae ,  atque  medicus ,  ut  ita 
dicam,  divino  nutu  ductus  toti  individualitati 
morbi  et  aegri  aptissimam  adhibeat  medendi 
methodum,  natura  sub  propriis  scmet  conser¬ 
vandi  conaminibus  succumbat, 

Ouae  hic  ad  plenariam  Prognosim  statuen¬ 
dam  adhuc  desiderantur,  ex  Therapia  mox 
exponenda  colligenda  sunt.  Nam  quum  Prog¬ 
nosis  praedictio  eventus  morbi  est:  non  solum 
ex  morbi  Diagnosi,  sed  etiam  ex  sanationis 
i  conditionibus  et  influxibus  sanationem  efficien¬ 
tibus  tum  naturalibus  quum  artificialibus  i.  e. 
ex  Therapia  petenda  est;  ab  hujus  enim  effi¬ 
cacia  dependet,  num  aeger  servetur,  an  ope 
sat  efficaci  destitutus  pereat, 

THERAPIA. 

Conditiones  sanationis  implendae  sunt  se¬ 
quentes  : 

1.  tollantur  causae ; 

J  : 

2.  removeatur  secretum? 

3.  deleatur  ulterior  secretio  ; 

4*  adjuvetur  natura  in  restituenda  normali 
textura  et  structura  partis  adfectae ; 

5.  dirigatur  reconvalescentia. 

Indicatio  prima  juxta  principia  Patholo- 
giae  specialis  adimpletur*  Illud  autem  praepri- 
mis  notandum  est,  quod  regimen  diaeteticum 
sensu  latissimo  cum  summa  attentione  et  cir¬ 
cumspectione  tractamini  medico  sit  adaptan* 
dum* 

Indicatio  secunda ,  tertia  et  quarta  ube¬ 
riorem  expetunt  expositionem,  quia  praeprimis 
de  modo  et  medendi  methodis  his  satisfacien» 
di  medici  dissentiunt* 

Primo  ergo  de  removendo  secreto: 
Remotio  secreti  im  tractamine  locali  pri¬ 
ma  conditio  est  quum  evacuatio  spontanea  non¬ 
nisi  cum  summo  aegri  periculo  exspectatur. 

Ad  removendum  secretum  duae  patent  viae, 
nempe  absorbtio  et  evacuatio  artificialis.  Ab¬ 
sorptio  spontanea  numquamfit,  et,  quae  arte 
inducitur,  in  hoc  morbo  dubia  est,  et  raro  con¬ 
tingit* 

Hinc  nisi  remediorum  auxilio  perfici  po¬ 
test  ,  quibus  insimul  tertiae  et  quartae  indica¬ 
tioni  satisfit 3  ne  tentanda  quidem  est.  Casus 

huic  tractamini  convenientes  pauci  sunt,  et  ad 
sequentes  restringuntur: 

1«  si  causae  praedisponentes  nullae,  aut  fa¬ 
ciles  remotu,  aut  perexiguae  deteguntur} 
2*  si  morbus  causa  mechanica,  coliaesionem 
organicam  minuente  praecipue  provoca¬ 
tus  est: 

3.  si  morbus  in  stadio  primo  adhuc  versatur 

4.  si  extensionis  exiguae  est,  nullisque  com¬ 
plicationibus  turbatur, 

5.  si  nullas  perpessus  est  mutationes  momen¬ 
tosas  sive  accidentales,  sive  artificiales, 

6.  si  prope  sub  cute  sedet. 

'].  si  necessarium  aegro  auxilium  praestatur. 
Nisi  omnibus  his  conditionibus  satis  fiat, 

contenti  resorptio  artificialis  in  artis  et  medici 

’ 

opprobrium  ,  nisi  cum  aegri  detrimento ,  sal¬ 
tem  sine  fructu  tentatur. 

Auxilia  ad  evacuationem  artificialem  per¬ 
ficiendam  hic  non  adduco  ;  quia  cum  tertiae  in¬ 
dicationi  inservientibus  coincidunt. 

i 

Transeamus  ergo  ad  tertiam  indicatio¬ 
nem,  quae  jubet  ,  ut  ulterior  secretio  de¬ 
leatur. 

Ad  implendam  hanc  indicationem  variae 
medendi  methodi  a  variis  auctoribus  sunt  pro¬ 
positae  et  adhibitae,  atque  quilibet  eorum  su¬ 
am  optimam  ettutissimam  esse  praedicat,  Hinc 


: 

recenseo  eas  antea,  serius  ad  eas  dignandas 
transiturus, 

Sunt  sequentes : 

Evacuatio  contenti  per  inscissioncm  parvam 
vel  punctionem  ,  quin  aeri  introitus  conceda¬ 
tur,  quo  facto  apertura  caute  clauditur,  deli- 
gatio  compressiva  applicatur,  et  evacuatio  mo¬ 
do  praefato  tamdiu  repetitur,  donec  concretio 
Abscessus  parietum  contingat  (Abernethy)  ;  Ap¬ 
plicatio  Cauterii  potentialis  ad  abscessum  ipsum 
et  inscissio  parva  abjecta  eschera  (Beinl)  ,*  In¬ 
ductio  setacei ,  quod  tertio  quartove  die  remo¬ 
vetur,  et  sanatio  compressione  tendatur  (ab 
Walther),  Injectio  vini  rubri,  fervidi,  solu¬ 
tionis  Mercurii  sublimati  corrossivi,  vel  lapidis 
infernalis  (SchaclO;  Injectio  aquae  fervidae 
(Rust);  Injectio  nitratis  Mercurii  neutrius  solu¬ 
ti  (Nasse);  Fissio  Abscessus  et  impletio  linteo 
carpto  remediis  causticis  impregnato  (Zang) ; 
Abscissio  cutis  tumorem  tegentis  in  toto  ambi¬ 
tu  (Callisen). 

Neminem  fugiet,  plerasque  harum  me¬ 
dendi  methodorum  in  eo  convenire ,  quod  re¬ 
bellem  excitent  inflammationem,  qua  destruc¬ 
to  organo  secretorio  anomalo  naturae  medica- 
trici  ad  sanationem  via  paratur.  Ast  nulli  earum 
prae  caeteris  palma  tribuenda,  nisi  omnes  ca¬ 
sus  individualis  rationes  antea  bene  exploratae 
fuerint. 

Ouippe  quum  secundum  definitionem  su¬ 
pra  statutam  morbus  a  periostio  ordiatur,  atque 
cum  secretione  fluidi  sui  generis  junctus  sit, 
qua  certa  pars  ossis  denudatur  atque  matrice 
privatur:  ante  omnia  cognitum  esse  debet, 
qualis  sit  ossis  conditio.  Etenim  os  denudatum 
vel  adhuc  vivum  est,  vel  nutrimento  egens  jam 
emortuum,  vel  inflammationis  in  vicinitate  fla¬ 
grantis  ejusque  sequelarum  particeps.  Harum 
ossis  denudati  conditionum  cognitionem  nobis 
vel  historia  morbi  comparamus,  vel  ossis  ex¬ 
ploratione.  Ast  hujus  morbi  historia  in  pleris- 
que  casibus  dubius  erit  index ;  hinc  in  genere 
praeferendae  erunt  medendi  methodi ,  quae 
etiam  sufficientem  ossis  explorationem  con¬ 
cedunt. 

Nihilominus  tamen  et  in  harum  selectu 
ad  momenta  in  Prognosi  enumerata  adten- 
datur ,  necesse  est.  Equidem  suaderem  Abs¬ 
cessus  fissionem  sat  longam  *  quotiescun- 
que  per  morbi  stadium,  extensionem,  com¬ 
plicationem  et  sedem  conceditur*  Fisso  enim 
Abscessu  non  solum  de  ossis  conditione 
certiores  reddimur,  sed  etiam  provocata  in¬ 
flammatione  traumatica  secretio  fluidi  Absces¬ 
sui  lymphatico  convenientis  deletur.  Vel  ad 
eam  penitus  delendam  aliis  remediis  concedi- 

tur  via,  osque  forsitan  abjiciendum  absoluta 

solutione  facile  removetur. 

Ubi  fissio  per  circumstantias  supra  recen¬ 
sitas  pro  tempore  non  conceditur ,  tractamine 
praeparativo  ad  eam  faciendam  via  paretur. 

Singulis  modificationibus  juxta  leges  Pa- 
thologiae  specialis  succurratur. 

Indicationi  quartae  et  quintae  partim  con- 
gruo  regimine  diaetetico ,  partim  adimpletis 
prioribus  sanationis  conditionibus  satis  fit, 
praecipue  justo  moderamine  mutationum  sana-, 
tionis  causa  arte  procitarum.  — 

Theses  defendendae. 


i*  Ratio  et  experientia  sunt  fundamenta  medicinae* 

2.  Perfecta  Anatomiae  cognitione  destitus  Chirur¬ 
gus  cum  duce  comparandus  est,  loci  cognitione 
egente* 

3.  Quo  praecocior  vita ,  eo  brevior  esse  solet. 

4*  Botanices  studium  quantum  utilitatis  tantum 
fert  voluptatis. 

5.  Morbus  non  est,  nisi  conamen  naturae  semet 
conservandi. 

6.  Medicamenti  problematici  vis  nonnisi  ex  per¬ 
fectissimis  historiis  morborum  cognosci  potest. 

7.  Lotiones  frigidae  in  febri  nervosa  non  raro 
sunt  unica  et  praestantissime  remedia. 

8.  Inflammationis  exitus  multum  a  sede  dependet. 

9.  Herniotomia  saluberrimis  operationibis  adnu- 
meranda. 

10.  In  deligationum  chirurgicarum  selectu  praeter 
Mechanices  leges  etiam  partis  deligandae  func¬ 
tio  et  dignitas  organica  respicienda  est. 

11.  Artem  odontalgicam  qui  vituperio  premit  me¬ 
dicus  ,  semet  ipsutn  vituperat. 

1 2.  Ophthalmiatrices  cognitione  egens  medicus po* 
tente  eget  ad  cognoscendos  morbos  auxilio* 


